**ikt.szám: ……../2023.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2023. március 28 - án 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Tima Zoltán Ferenc

Tóth Péter

képviselők

**Távol van**: Kolonics Szilvia képviselő

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Kolonics Szilvia képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**12/2023.(III.28.) önkormányzati határozat**

Nagyacsád Község Önkormányzatának képviselő-testülete 2023. március 28-i ülésének napirendjét az alábbiak szerint határozza meg:

1. Nagyacsád Község Önkormányzat víziközmű vagyon átadásának tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**3)Nagyacsád Község Önkormányzat víziközmű vagyon átadásának tárgyalása**

**Előadó: polgármester**

Szalóky Nándor polgármester tájékoztatja a Képviselő-testületet, hogy a Bakonykarszt Zrt. megküldte a megállapodás tervezetet a vagyon átadáshoz. A szolgáltatónál megtartott közgyűlésen elég nagy volt, 60 %-os a részvétel. A közművagyon 87%-a jelen volt. Három alternatíva került ismertetésre. Az első, hogy a hiányt, ami jelenleg 3,6 milliárd, és év végére 4,2 milliárdra növekszik, az önkormányzatok megfinanszírozzák. A második, hogy csődeljárást indít maga ellen a szolgáltató, a harmadik lehetőség az integráció.

A hiány felosztásáról küldtek tájékoztatót. Nagyacsád településre több, mint 8 millió forint jutna az idei évre.

2 település tartózkodott, a többiek mind az integrációra szavaztak. Mivel a költségvetés nem teszi lehetővé az ilyen mértékű hozzájárulást, ezért javasolja a határozati javaslat elfogadását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**13/2023.(III.28.) önkormányzati határozata**

#### Nagyacsád Község Önkormányzata Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségét átruházza a Magyar Államra.

#### Nagyacsád Község Önkormányzata Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és a víziközmű működtető eszközök,

- az átadással érintett víziközmű-rendszer üzemeltetését szerződéses jogviszony alapján ellátó Bakonykarszt Víz- és Csatornamű Zrt. –ben (8200 Veszprém, Pápai út 41. asz: 11338024-2-19) fennálló társasági részesedés ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak tartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

#### Nagyacsád Község Önkormányzata Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon, az azt működtető vagyon és a Bakonykarszt Víz- és Csatornamű Zrt. (8200 Veszprém, Pápai út 41. asz: 11338024-2-19) víziközmű-szolgáltató társaságban fennálló társasági részesedés Magyar Állam részére történő átadására.

Felelős: Szalóky Nándor polgármester

Határidő: azonnal és folyamatos

**2)Vegyes ügyek**

**Előadó: polgármester**

Szalóky Nándor polgármester elmondja, hogy a Pápai Rendőrkapitányság megküldte támogatáskérő levelét. Több feladat támogatására van lehetőség, javasolja a túlóra költségek támogatását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**14/2023.(III.28.) önkormányzati határozata**

Nagyacsád Község Önkormányzatának Képviselő-testülete úgy döntött, hogy Veszprém megyében – Nagyacsád településen - a közrend és a közbiztonság javítása, a lakosság nyugalmának biztosítása, megóvása érdekében 50.000.-Ft, azaz ötvenezer forintot adományoz, melyet túlóra költségek fedezetére köteles fordítani.

A polgármester gondoskodik az adományos megállapodás aláírását követően az összeg/összegek 8 banki napon belül átutalásáról Veszprém Megyei Rendőrfőkapitányság - Magyar Államkincstár Veszprém Megyei Területi Igazgatóságánál vezetett 10048005-01451643-00000000 számú - számlájára.

Az adomány felhasználásáról a Veszprém Megyei Rendőr-főkapitányság legkésőbb

2023. december 31. napjáig köteles elszámolni.

Felelős: polgármester

Határidő:azonnal

Szalóky Nándor polgármester elmondja, hogy már volt szó a sport öltöző előtető cseréjéről, valamint az épület feletti tető javításáról. Fer-Szil’09 Bau Kft. adott árajánlatot, 412.750.- Ft összegben a munkadíjra, és 420.140.-Ft-ot anyagdíjra. A szóbeli tárgyalások eredményeként a munkadíjból 96.160.- Ft kedvezményt biztosít. Javasolja a szóbeli kedvezménnyel csökkentett árajánlat elfogadását és a munka megrendelését.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**15/2023.(III.28.) önkormányzati határozata**

Nagyacsád Község Önkormányzatának Képviselő-testülete úgy döntött, hogy elfogadja a Fer-Szil’09 Bau Kft.(8521 Nagyacsád, Széchenyi u. 14.,Asz:14871481-2-19) által, kedvezménnyel csökkentett ajánlatot Bruttó 760.730.- Ft összegben. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. március 28-i nyilvános ülést 18 óra 19 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző